সেলিম আল-হুসাইনি
সেলিম এফেন্দি আল-হুসাইনি (আরবি: سليم الحسيني) (অজানা-১৯০৮) ১৮৮২ থেকে ১৮৯৭ সাল পর্যন্ত জেরুজালেমের মেয়র ছিলেন। তার ছেলে হুসেইন আল-হুসাইনি এবং মূসা কাজিম আল-হুসাইনি পরবর্তীতে শহরের মেয়র হয়েছিলেন। তিনি জেরুজালেম কাউন্সিলের সদস্য ছিলেন এবং জেরুজালেমের বিশিষ্ট আল-হুসাইনি বংশের অন্তর্ভুক্ত ছিলেন। তিনি শহরে একটি প্রাসাদ তৈরি করেছিলেন, যেটিকে তার নাতনি হিন্দ আল-হুসেইনি পরে দার আল-তিফল ইনস্টিটিউশনে পরিণত করেন। আল-হুসাইনি ১৯০৮ সালে মারা যান এবং আমেরিকান কলোনি হোটেলের কাছে শেখ জাররাহের পাড়ায় তাকে সমাহিত করা হয়। জেরুজালেমের বাসিন্দার স্মৃতিকথা দ্য ডায়েরিজ অফ ওয়াসিফ জাওরিয়ায়-এ মেয়র হিসেবে দায়িত্ব পালনের জন্য তাঁর প্রশংসা করা হয়েছে।